钦定古今图书集成/明伦汇编/宫闱典/第083卷 > 宁平长公主 下嫁李通
## 钦定古今图书集成/明伦汇编/宫闱典/第083卷 > 宁平长公主 下嫁李通

按《后汉书北海靖王兴传》：建武二年，封伯姬为宁平
长公主。按《李通传》，“通字次元，南阳宛人也。世以货
殖著姓。父守，身长九尺，容貌绝异，为人严毅，居家如
官廷。初事刘歆，好星历谶记，为王莽宗卿师。通亦为
五威将军从事，出补巫丞，有能名。莽末，百姓愁怨，通
素闻守说谶云：‘刘氏复兴，李氏为辅，私常怀之。且居
家’”富逸，为闾里雄，以此不乐为吏，乃自免归。及下江、
新市兵起，南阳骚动，通从弟轶亦素好事，乃共计议
曰：“今四方扰乱，新室且亡，汉当更兴南阳宗室，独刘
伯升兄弟汎爱容众，可与谋大事。”通笑曰：“吾意也。”会
光武避事在宛，通闻之，即遣轶往迎光武。光武初以
通士君子相慕也，故往答之。及相见，共语移日，握手
极欢。通因具言谶文事，光武初殊不意，未敢当之。时
守在长安，光武乃微观通曰：“即如此，当如宗卿师何？”
通曰：“已自有度矣。”因复备言其计。光武既深知通意，
乃遂相约结，定谋议，期以材官都试骑士，日欲劫前
队大夫及属正，因以号令大众。乃使光武与轶归舂
陵，举兵以相应。遣从兄子季之长安，以事报守。季于
道病死，守密知之，欲亡归。素与邑人黄显相善，时显
为中郎将，闻之，谓守曰：“今关门禁严，君状貌非凡，将
以此安之，不如诣阙自归，事既未然，脱可免祸。”守从
其计，即上书归死。章未及报，留阙下。会事发觉，通得
亡走。莽闻之，乃系守于狱，而黄显为请曰：“守闻子无
状，不敢逃亡，守义自信，归命宫阙。臣显愿质守俱东，
晓说其子，如遂悖逆，令守北向刎首，以谢大恩。”莽然
其言。会前队复上通起兵之状，莽怒，欲杀守，显争之，
遂并被诛。及守家在长安者，尽杀之。南阳亦诛通兄
弟门宗六十四人，皆焚尸宛市。时汉兵亦已大合，通
与光武、李轶相遇棘阳，遂共破前队，杀甄阜、梁丘赐。
更始立，以通为柱国大将军、辅汉侯，从至长安，更拜

为宁平公主。光武即位，征通为卫尉。建武二年，封固
始侯，拜大司农。帝每征讨四方，常令通居守京师，镇
抚百姓，修宫室，起学宫。五年春，代王梁为前将军。六
年夏，领破奸将军侯进、捕卤将军王霸等十营，击汉
中贼。公孙述遣兵赴救，通等与战于西城，破之。还屯
田顺阳。时天下略定，通思欲避荣宠，以病上书乞身。
诏下公卿群臣议。大司徒侯霸等曰：“王莽篡汉，倾乱
天下，通怀伊、吕、萧、曹之谋，建造大策，扶助神灵，辅成
圣德，破家为国，忘身奉主，有扶危存亡之义，功德最
高，海内所闻。通以天下平定，谦让辞位。夫安不忘危，
宜令通居职疗疾，欲就诸侯，不可听。”于是诏通勉致
医药，以时视事。其夏，引拜为大司空。通布衣唱义，助
成大业，重以宁平公主故，特见亲重。然性谦恭，常欲
避权势，素有消疾，自为宰相，谢病不视事，连年乞骸
骨。帝每优宠之，令以公位归第养疾，通复固辞，积二
岁，乃听上大司空印绶，以特进奉朝请。有司奏请封
诸皇子，帝感通首创大谋，即日封通少子雄为召陵
侯。每幸南阳，常遣使者以太牢祠通父冢。十八年卒，
谥曰“恭侯。”帝及皇后亲临吊送葬。子音嗣。音卒，子定
嗣。定卒，子黄嗣。黄卒，子寿嗣。李轶后为朱鲔所杀。更
始之败，李松战死，惟通能以功名终。永平中，显宗幸
宛，诏诸李随安众宗室会见，并受赏赐，恩宠笃焉。